賦建安林尚能家追遠堂一首
作者：劉一止
朝代：宋

paragraphs: 履霜存永慕，風樹寄悲惋。
古來孝子心，百歲常輾轉。
雞豚逮親存，適意寧一臠。
他時轂千乘，泣涕顔有靦。
生世苟如此，豈得但理遣。
所以奉嘗事，自竭叵不勉。
尚能七閩秀，器識頗凝遠。
求官自束髮，捧檄恨晼晚。
歸懷追養勤，作堂近山巘。
欲招九原魂，彷彿此息偃。
牛羊家自腯，菘韭傍可剪。
春秋及時祀，情物兩俱腆。
遂令里間兒，艱詫知禮典。
孰先如此堂，孰孝如此悃。
從今大而門，至行神所戩。